Publication: Magyar Közlöny
Issue: MK-2000-134 (Year: 2000, Number: 134)
Era: 1990-2004
Section: 
Paragraph Index: 767

2. Alulírott kötelezettséget vállal, hogy az 1. pontban nevezett országok illetékes hatóságainak első írásbeli felszólítását követő harminc napon belül a követelt összeget a bejegyzett maximumösszeg erejéig haladéktalanul kifizeti, amennyiben ő vagy egy másik érdekelt ezen határidő lejárta előtt az illetékes hatóságoknak nem bizonyította, hogy az eljárás szabályszerűen befejeződött. Az illetékes hatóságok jogos indokok alapján az érdekelt kérelmére az írásbeli felszólítást követő harmincnapos határidőt, amelyen belül alulírottnak a követelt összeget ki kell fizetnie, meghosszabbíthatják. A póthatáridő engedélyezéséből adódó költségeket, különösen a kamatokat, úgy kell kiszámítani, hogy azok azon összegnek feleljenek meg, amelyet ezért a mindenkori államok pénz- és tőkepiacán megkövetelnek. Ez a maximumösszeg csak akkor csökkenthető azon összegekkel, amelyeket e kezességi nyilatkozat alapján már kifizettek, ha alulírottat az Egységes Árutovábbítási Eljárás/Közösségi Árutovábbítási Eljárás Egyezménye szerinti árutovábbítási eljárás keretében a tartozás teljesítésére felszólították, és ez az eljárás az előző fizetési felszólítás kézhezvétele előtt vagy a kézhezvételt követő harminc napon belül kezdődött meg. 1 Teljes név, illetve a cég neve. 2 Pontos cím. 3 A nem alkalmazottat ki kell húzni. 4 Azon Szerződő Fél vagy Szerződő Felek nevét (Andorra és San Marino) ki kell húzni, amelyek területét nem érinti. Az Andorrai Hercegségre és a San Marino Köztársaságra való hivatkozás csak a közösségi árutovábbítási eljárásban érvényes. 5 A főkötelezettnek, illetve cégének teljes neve és pontos címe. 2000/134/II. szám

Source: https://magyarkozlony.hu/hivatalos-lapok/7178cb4a02e2e52e21ae4daddc77be4492e96a32/dokumentumok/cbf4bbe28abedd5b3644708c03bdc8756bd5d14e/letoltes